De to værter, Peter Falktoft og Esben Bjerre Hansen, har været med til at producere en række tv-programmer til den danske tv-kanal DR3, der har nogenlunde samme målgruppe som P3. Det gælder bl.a. "Monte Carlo elsker Putin", "Monte Carlo elsker jøderne" og "Monte Carlo elsker USA". Derudover har værtsparret arbejdet med forskellige transmissioner fra forskellige begivenheder, herunder det amerikanske præsidentvalg 2012, det danske kommunalvalg 2013 og Eurovision Song Contest 2014 i København.